Luettelo digimoneista D–G
E > Etemon

Etemon on Digimon Adventure -sarjassa Valittujen lasten toinen päävastustaja ja Ultimate-tason digimon. Etemon muistuttaa lähinnä isoa oranssinväristä apinaa, joka kulkee mustat aurinkolasit, mikrofoni, ja Monzaemon-lelu mukanaan.
Etemon piti itseään Digimaailman suurtähtenä ja muita parempana, ja karkottaa muut digimonit korvia raastavalla lauluiskullaan, nimeltään Concert Crush (Konserttirysäys/Rakkausserenadi). Etemonin muita iskuja ovat Monkey Claw (Apinan Kynsi), ja Dark Network (Pimeä Verkosto) ja Etemon Chaos-muodossa Dark Spirits Chaos.
Valittujen lasten Champion-tason Digimonit eivät pystyneet taistelemaan Etemonia vastaan ja Nanomon yritti viruksella saada Etemonin imeytymään omaan verkostoonsa, mutta Etemon selviytyi yhdistymällä verkostonsa kanssa Etemon Chaos-muotoon ja oli voitolla, mutta kun Taichin Agumon superdigivoitui MetalGreymoniksi ja hänen Giga Destroyer-hyökkäyksensä osui Etemonin verkostoon, Etemonin konsertti oli ohi: Etemon sotkeutui omaan Pimeään Verkostoonsa, ja katosi pahuuden pahimpaan kolkkaan aika-avaruudelliseen tilaan. Etemon ei hyväksynyt kohtaloaan ja absorboi itseensä kaiken verkostonsa energian ja palasi Digimaailmaan Mega-tason digimonina MetalEtemonina, mutta Valitut lapset tuhosivat MetalEtemonin Zudomonin ja SaberLeomonin avustuksella, tällä kertaa lopullisesti.
Digimon Frontierissa Etemon nähdään työskentelemässä Autumn Leaf Fairilla ja asiakkaana Digitamamonin ravintolassa.
Digimon Fusionissa ryhmä Etemoneja nähtiin Musyamonin palvelijoina Shinobi Zonella. Löytääkseen alueen koodikruunun he pelastivat Jeremy Tsurgin ja teeskentelivät olevansa Shoutmonin ihailijoita. Etemonien johtaja yritti saada Karatenmonin nauramaan piirtämällä silmät olkapäihinsä esittäen silmä silmästä vitsin. Neneen voitettua koodikruunun itselleen Etemonien johtaja sieppasi sen ja paljasti Etemonien todellisen tarkoituksen. BalliBastemon ja Shoutmon onnistuvat kukistamaan Etemonit Tähtimiekan avulla. Myöhemmin Etemon oli yksi niistä digimoneista, jotka yhdistyivät Shoutmonin kanssa Shoutmon X7 Superior Modeen lopputaistelussa MegaDarknessBagramonia vastaan. Etemon esiintyi myös Digimon Adventure V-Tamer 01 -mangassa Daemonin kätyrinä. SkullSatamon tuhosi myöhemmin Etemonin kun paljastui, että Etemon oli todellisuudessa ihmisten puolella ja hävinnyt tahallaan Taichille ja Zeromarulle. Digimon Next -mangassa Etemon oli yksi digimoneista, jotka avustivat Tsurugi Tatsunoa taistelussa NEOa vastaan.
Sarjassa Digimon Universe: Appli Monsters Agumon kysyi Haru Shinkailta oliko hän todella hävinnyt 327 kertaa Etemonille pelissään.
Vuoden 2020 Digimon Adventure -sarjassa Etemon kilpaili Volcamonin kanssa ”digimonien kuninkaan” tittelistä. He kilpailivat sekä selviytymistaidoillaan että laulutaidoillaan. Myöhemmin he päättivät kilpailla myös siitä kumpi tuhoaisi Valitut. He kuitenkin hävisivät Mimille ja Ponchomonille, joka kyvyillään torjui näiden laulujen aiheuttamat ääniaallot. Etemon yritti sen jälkeen pyytää Mimiä lauluparikseen, mutta sai kieltävän vastauksen. Hän yritti kuitenkin jonkin aikaa epätoivoisesti seurata Valittuja, toivoen, että Mimi muuttaisi mielensä. Myöhemmin Abbadomonin kukistumisen jälkeen Etemon nähtiin kilpailemassa Volcamonin ja Rebellimonin kanssa Tankmonilla ratsastaen kahden Kiwimonin ja Gazimonin seuratessa heitä.
Etemonin vaihtoehtoinen Mega-muoto on KingEtemon.